**Modul A – splošna in strokovna gimnazija**

**Tema: Kaj je filozofija?**

**Učni sklop: Filozofsko zastavljanje vprašanj**

Temeljno gradivo z aktivnostmi in nalogami:

Viri in literatura:

Magee, B. (2002), *Poti filozofije*. Ljubljana: Mladinska knjiga. 6 – 9.

1. Kdaj si po avtorjevem mnenju začnemo postavljati temeljna vprašanja? (Navedi primer)
2. Razloži kaj je predmet filozofskega preiskovanja?
3. Iz besedila izpiši filozofska vprašanja.
4. Naštej nekaj znanstvenih vprašanj.
5. Presodi, kaj naj bi bila po avtorjevem mnenju glavna naloga filozofov.
6. Premisli in razloži, zakaj lahko govorimo o filozofskih vprašanjih na različnih področjih človeške dejavnosti? Utemelji s svojim primerom.
7. Poišči skupne značilnosti in razlike filozofije, znanosti in umetnosti, kot jih navaja besedilo.
8. Pojasni s čim si pri svojem delu pomagajo filozof, znanstvenik, umetnik.
9. Presodi v čem se filozofsko iskanje resnice razlikuje od umetniškega ali znanstvenega.
10. Ovrednoti pomen filozofije za različna področja dejavnosti.
11. Navedi razlog zakaj vsako področje dejavnosti že vključuje svojo filozofijo. V besedilu analiziraj primere in navedi svoj primer.

Jaspers, K. Izvor filozofije, *FnM* 2–3/95. str. 5.

1. Pojasni kako avtor besedila opredeli začetek filozofije.
2. Opiši razliko med začetkom in izvorom filozofije.
3. Interpretiraj misel: *»Izvor filozofije je večplasten.«*
4. Katera grška filozofa omenja besedilo? V čem je po njunem mnenju izvor filozofije?
5. Kako filozofa opredelita čudenje?
6. Z lastnimi primeri pojasni kdaj se čudimo?
7. Se strinjaš s trditvijo, da nas čudenje sili k spoznanju? Svojo trditev utemelji.

Russell, B., "Vrednost filozofije", *FnM* 2–3/95, str. 9–10.

1. Navedi kaj je po avtorjevem mnenju predmet filozofskega raziskovanja?
2. Razloži za kakšno obliko vednosti se zavzema filozofija?
3. Primerjaj (analiziraj?) znanstvena in filozofska vprašanja in razloži po čem se znanstvena vprašanja razlikujejo od filozofskih.
4. Opiši kaj se zgodi, ko na filozofska vprašanja najdemo odgovor. Utemelji s svojim primerom.
5. Kritično ovrednoti pomen filozofije, kot ga navaja avtor.
6. Razloži pojma dogmatizem in spekulacija.
7. Ali po tvojem mnenju v življenju potrebujemo poleg telesnih tudi duhovne dobrine? Utemelji svoj odgovor.